12-jarige meisie doodgeskiet, pa gewondArgieffoto: SAPD/Facebook Kol. Priscilla Naidu, woordvoerder van die polisie, het gesê die gesin het Dinsdagaand geslaap toe iemand omstreeks 23:00 hard aan die voordeur geklop het. “Die 43-jarige pa het geweier om die deur oop te maak, waarna die verdagtes om die huis geloop en die agterdeur oopgeskop het.” Volgens Naidu is die pa drie keer geskiet terwyl die dogter een keer geskiet is. Sy is op die toneel dood. Naidu het gesê die polisie is op soek na drie of vier verdagtes. “Die motief vir die skietery is nog nie bekend nie en die polisie ondersoek sake van moord en poging tot moord.” Naidu het gesê die polisie veroordeel die sinnelose moord op ŉ onskuldige kind ten sterkste. “Ons sal alles in ons vermoë doen om die saak volledig te ondersoek en die skuldiges aan die pen te laat ry.” Enigiemand met inligting oor die voorval kan ao. Clive Phillips kontak by 082 387 6765.